Predahnuli: Nakon šest dana borbe više ne gori na Pelješcu

Župan Dobroslavić najvjerojatnije će u ponedjeljak proglasiti elementarnu nepogodu za općinu Orebić, Janjina i Ston na Pelješcu te općinu Smokvica na otoku Korčuli

<p>Veći dio vatrogasaca raspušten je s požarišta na <b>Pelješcu</b> nakon što je veliki požar na čak dvije fronte posljednjih šest dana spalio gotovo pola poluotoka. </p><p>- Vatrogasci po terenu saniraju požarište. Smokvica, Trstenik, Janjina i Ponikve: oko 3.500 hektara izgorjele površine... Srećom, nije izgorjela niti jedna kuća, (nagorio samo dio vinarije Grgić), nitko nije ozlijeđen (osim lakše dva vatrogasca u cisterni koja se prevrnula). Nažalost, stradalo je dosta vinograda (osobito na dingaču)... Svaka čast svima koji su sudjelovali u akciji.... Fala i bravo - napisao je na svojem Facebooku u subotu glasnogovornik Stožera za zaštitu i spašavanje dubrovačko-neretvanske županije <b>Goran Cvjetinović.</b></p><p>Župan dubrovačko-neretvanski <b>Nikola Dobroslavić</b> najvjerojatnije će u ponedjeljak proglasiti elementarnu nepogodu za općinu Orebić, Janjina i Ston na Pelješcu te općinu Smokvica na otoku Korčuli. </p>